**AIŠKINAMASIS RAŠTAS**

**DĖL PRIPAŽINTO NETINKAMU (NEGALIMU) NAUDOTI VALSTYBEI NUOSAVYBĖS TEISE PRIKLAUSANČIO NEMATERIALIOJO, ILGALAIKIO IR TRUMPALAIKIO MATERIALIOJO TURTO NURAŠYMO IR LIKVIDAVIMO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant nurašyti pripažintą netinkamu (negalimu) naudoti valstybei nuosavybės teise priklausantį Klaipėdos miesto savivaldybės patikėjimo teise valdomą, ir šiuo metu savivaldybės biudžetinių įstaigų (toliau – BĮ) Klaipėdos „Saulėtekio“ pagrindinės mokyklos ir Klaipėdos „Gabijos“ progimnazijos naudojamą nematerialųjį, ilgalaikį ir trumpalaikį materialųjį turtą – kompiuterius, kompiuterinę bei programinę įrangą.

**2. Projekto rengimo priežastys ir kuo remiantis parengtas sprendimo projektas.**

 Krašto apsaugos ministerija vadovaujantis 2006-10-17 Lietuvos Respublikos Vyriausybės Nutarimu Nr. 1021 „Dėl kompiuterinės ir programinės įrangos perdavimo“ ir Švietimo ir mokslo ministerija vadovaujantis 2004-04-15 Lietuvos Respublikos Vyriausybės Nutarimu Nr. 418 „Dėl kompiuterių programinės įrangos perdavimo“, 2004-10-13 Lietuvos Respublikos Vyriausybės Nutarimu Nr. 1283 „Dėl kompiuterių įrangos perdavimo“, 2005-09-15 Lietuvos Vyriausybės Nutarimu Nr. 1014 „Dėl kompiuterių programinės įrangos perdavimo“, 2006-08-25 Lietuvos Vyriausybės Nutarimu Nr. 830 „Dėl turto perdavimo“, 2006-10-18 Lietuvos Respublikos Vyriausybės nutarimu Nr. 1026 „Dėl kompiuterių įrangos perdavimo“, 2008-04-09 Lietuvos Vyriausybės Nutarimu Nr. 340 „Dėl kompiuterinės įrangos perdavimo savivaldybėms“, Klaipėdos miesto savivaldybei valdyti ir naudoti patikėjimo teise perdavė nematerialųjį, ilgalaikį ir trumpalaikį materialųjį turtą – kompiuterius, kompiuterinę bei programinę įrangą.

 2005-02-24 Klaipėdos miesto savivaldybės tarybos sprendimu Nr. T2-62, „Dėl sutikimo perimti valstybės turtą savivaldybei valdyti ir naudoti patikėjimo teise“, 2006-05-25 Klaipėdos miesto savivaldybės tarybos sprendimu Nr. T2-169 „Dėl sutikimo perimti mokomąsias kompiuterines ir jų perdavimo Klaipėdos mokykloms valdyti, naudoti ir disponuoti patikėjimo teise“, 2005-06-30 Klaipėdos miesto savivaldybės tarybos sprendimu Nr. T2-256 „Dėl kompiuterių įrangos perdavimo Klaipėdos miesto mokykloms valdyti ir naudoti patikėjimo teise“, 2005-11-24 Klaipėdos miesto savivaldybės tarybos sprendimu Nr. T2-379 „Dėl kompiuterių programinės įrangos perdavimo Klaipėdos mokykloms valdyti, naudoti ir disponuoti ja patikėjimo teise“, 2005-12-08 Klaipėdos miesto savivaldybės tarybos sprendimu Nr. T2-381 „Dėl sutikimo perimti kompiuterių įrangą ir jos perdavimo Klaipėdos mokykloms valdyti, naudoti ir disponuoti ja patikėjimo teise“, 2009-02-26 Klaipėdos miesto savivaldybės tarybos sprendimu Nr. T2-72 „Dėl Klaipėdos miesto savivaldybės tarybos 2007-11-29 sprendimo Nr. T2-402 „Dėl kompiuterinės įrangos perėmimo pakeitimo“ turtas buvo perduotas Klaipėdos BĮ „Saulėtekio“ pagrindinei mokyklai ir Klaipėdos BĮ „Gabijos“ progimnazijai valdyti, naudoti ir disponuoti juo patikėjimo teise.

 2010-01-28 Klaipėdos miesto savivaldybės tarybos sprendimu Nr. T2-22 „Dėl kompiuterių ir programinių įrangų, perduotų valdyti, naudoti ir disponuoti patikėjimo teise, perdavimo Klaipėdos mokykloms pagal panaudos sutartis“ buvo patikslinti, 2005-02-24 Klaipėdos miesto savivaldybės tarybos sprendimas Nr. T2-62 ,2006-05-25 savivaldybės tarybos sprendimas Nr. T2-169, 2005-06-30 savivaldybės tarybos sprendimas Nr. T2-256, 2005-11-24 savivaldybės tarybos sprendimas Nr. T2-379, 2005-12-08 Klaipėdos miesto savivaldybės tarybos sprendimas Nr. T2-381, ir visas turtas 2010-06-04 panaudos sutartimis Nr. J11-61 ir 2010-06-21 Nr.J11-72, buvo perduotas Klaipėdos BĮ „Saulėtekio“ pagrindinei mokyklai ir 2010-06-22 panaudos sutartimi Nr. J11-77 turtas buvo perduotas Klaipėdos BĮ „Gabijos“ progimnazijai.

Klaipėdos miesto savivaldybės administracija gavo BĮ Klaipėdos „Saulėtekio“ pagrindinės mokyklos ir BĮ Klaipėdos „Gabijos“ progimnazijos prašymus, nurašyti šių įstaigų pagal panaudos sutartis naudojamą nematerialųjį, ilgalaikį ir trumpalaikį materialųjį turtą – kompiuterius, kompiuterinę bei programinę įrangą. Įstaigų sudarytos komisijos siūlo šį turtą nurašyti, nes turtas moraliai pasenęs, neremontuojamas ir darbui netinkamas.

Klaipėdos miesto savivaldybės administracija raštu kreipėsi į Ryšių ir informacinių sistemų tarnybą prie Krašto apsaugos ministerijos, Lietuvos Respublikos Švietimo ir mokslo ministeriją, bei į Švietimo informacinių technologijų centrą dėl sutikimo nurašyti valstybei nuosavybės teise priklausantį turtą. Minėtų institucijų leidimai buvo gauti.

Šis Savivaldybės tarybos sprendimas reikalingas BĮ Klaipėdos „Saulėtekio“ pagrindinės mokyklos ir BĮ Klaipėdos „Gabijos“ progimnazijos pagal panaudos sutartis naudojamam nematerialiajam, ilgalaikiam ir trumpalaikiam materialiajam turtui nurašyti.

**3. Kokių rezultatų laukiama.**

 BĮ Klaipėdos „Saulėtekio“ pagrindinės mokyklos ir BĮ Klaipėdos „Gabijos“ progimnazijos naudojamas nematerialusis, ilgalaikis ir trumpalaikis materialusis turtas, bus nurašytas, kaip neveikiantis ir netinkamas naudoti.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – siūloma nurašyti pagal panaudos sutartis naudojamą BĮ Klaipėdos „Saulėtekio“ pagrindinės mokyklos ir BĮ Klaipėdos „Gabijos“ progimnazijos nematerialųjį, ilgalaikį ir trumpalaikį materialųjį turtą, kaip netinkamą naudoti.

Teikiame svarstyti šį sprendimo projektą.

PRIDEDAMA:

1. 2010-06-04 Valstybės turto, savivaldybės valdomo patikėjimo teise, panaudos sutarties Nr. J11-61 kopija, 4 lapai;
2. 2010-06-21Savivaldybės turto, valdomo patikėjimo teise panaudos sutarties Nr. J11-72 kopija, 5 lapai;
3. 2010-06-22 Savivaldybės turto, valdomo patikėjimo teise, panaudos sutarties Nr. J11-77 kopija, 5 lapai;
4. 2013-07-05 Ryšių ir informacinių sistemų tarnybos prie Krašto apsaugos ministerijos sutikimo Nr. IS-563 kopija, 1 lapas;
5. 2014-02-24 Švietimo ir mokslo ministerijos Švietimo aprūpinimo centro sutikimo Nr.(1.14)-D2-68, 1 lapas;
6. 2014-03-14 Švietimo informacinių technologijų centro sutikimo Nr. 90-(1.6)-D3-109, kopija, 1 lapas;
7. 2014-03-18 Lietuvos Respublikos Švietimo ir mokslo ministerijos sutikimo Nr. SR-1250 „Dėl sutikimo nurašyti valstybės turtą“ kopija, 1 lapas;
8. 2014-04-28 Lietuvos Respublikos Švietimo ir mokslo ministerijos sutikimo Nr. SR-1947 „Dėl sutikimo nurašyti valstybės turtą“, kopija, 1 lapas;
9. 2014-01-22 Klaipėdos „Saulėtekio“ pagrindinės mokyklos prašymo Nr. SI-249 „Dėl ilgalaikio ir trumpalaikio turto nurašymo“ kopija, 3 lapai;
10. 2013-12-09 Klaipėdos „Gabijos “ progimnazijos prašymo Nr. SI-110 „Dėl ilgalaikio turto nurašymo“, kopija, 3 lapai.

Turto skyriaus vedėja Genovaitė Paulikienė